Sony Tunda Tarikh Tayangan “Morbius” Lakonan Jared Leto
Memandangkan pandemik global masih belum reda, studio Sony Pictures mengumumkan bahawa filem superhero Marvel Morbius lakonan Jared Leto, terpaksa ditunda dari 19 Mac ke 8 Oktober 2021, lapor Variety. Diperkenalkan buat pertama kali dalam komik The Amazing Spider-Man #101 pada tahun 1971, Dr. Michael Morbius, seorang pakar dalam bidang biokimia cuba untuk memulihkan penyakit darah yang aneh dengan mendedahkan darahnya pada kelawar ‘vampire’. Namun begitu, pendedahannya pada kelawar itu telah menyebabkan dia bertukar menjadi individu yang dahagakan darah, dan mempunyai ciri-ciri serta abiliti seperti ‘vampire’. Sebagai karakter antihero, Morbius pernah menyertai beberapa kumpulan superhero seperti S.H.I.E.L.D., Legion of Monster, A.R.M.O.R dan Agents of Wakanda. Turut menyertai Leto adalah Matt Smith sebagai Loxias Crown, Adria Arjona sebagai Martine Bancroft, Jared Harris sebagai mentor Morbius dan Tyrese Gibson sebagai Ejen FBI Morbius merupakan salah satu projek spin-off Spider-Man yang dirancang Sony, termasuklah sekuel Venom dan projek rahsia yang akan diarahkan oleh Olivia Wilde.